એક સમય હતો ભારતે બહારથી કારને ઇમ્પોર્ટ કરવી પડતી હતી અને તે અમુક ગણ્યાં ગાંઠ્યા લોકો પાસે જ જોવા મળતી હતી, પરંતુ આજે દિશા બદલાઇ ગઇ છે. ભારત અનેક પક્ષે મજબૂત બની રહ્યું છે અને ભારતીય બજારમાં પોતાની કારને સરળતાથી પહોંચાડી શકાય એ માટે પોતાના પ્રોડક્શન યુનિટ્સ ભારતમાં ખોલી રહી છે, જેમાં મારુતિ સુઝુકી, હુન્ડાઇ, નિસાન સહિતની કાર નિર્માતા કંપનીઓ છે. એટલું જ નહીં પરંતુ આ કાર નિર્માતા કંપનીઓ કે જે ભારતમાં પોતાની કાર બનાવી રહી છે, તે હવે ભારત બહાર પણ પોતાની આ કારનું વેચાણ કરી રહી છે. ભારતમાં કારની ગુણવત્તા સારી થઇ રહી છે અને તેના જ કારણે છેલ્લા કેટલાક વર્ષોથી ભારતમાંથી કારને એક્સપોર્ટ કરવાનું ચલણ પણ વધી રહ્યું છે. આજે અમે અહીં ગયા વર્ષે એટલે કે 2013મા એક્સપોર્ટ કરવામાં આવેલી ટોપ 10 કાર્સ અંગે તસવીરો થકી માહિતી આપી રહ્યાં છીએ, તો ચાલો એ અંગે જાણીએ.